CELEX: 32018L1027
Language: lt
Date: 1531958400000
Title: 2018 m. liepos 19 d. Komisijos įgyvendinimo direktyva (ES) 2018/1027, kuria dėl Sorghum spp izoliavimo atstumų iš dalies keičiama Tarybos direktyva 66/402/EEB (Tekstas svarbus EEE.)

20.7.2018   
               
               
                  LT
               
               
                  Europos Sąjungos oficialusis leidinys
               
               
                  L 184/4
               
            KOMISIJOS ĮGYVENDINIMO DIREKTYVA (ES) 2018/1027
      2018 m. liepos 19 d.
      kuria dėl Sorghum spp izoliavimo atstumų iš dalies keičiama Tarybos direktyva 66/402/EEB
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 21a straipsnį,
      kadangi:
      
                  (1)
               
               
                  Direktyvoje 66/402/EEB nustatytos sėklos auginimo sąlygos yra grindžiamos Ekonominio bendradarbiavimo ir plėtros organizacijos (EBPO) nustatytais tarptautiniais sėklų schemų standartais;
               
            
                  (2)
               
               
                  2017 m. metiniame EBPO posėdyje dėl sėklų schemų buvo iš dalies pakeistas Sorghum spp. auginimo izoliavimo atstumų standartas, visų pirma siekiant atsižvelgti į vietoves, kuriose S. halepense arba S. sudanense atveju kyla tam tikrų kryžminio apdulkinimo problemų;
               
            
                  (3)
               
               
                  todėl Direktyva 66/402/EEB turėtų būti atitinkamai iš dalies pakeista;
               
            
                  (4)
               
               
                  šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
               
            PRIĖMĖ ŠIĄ DIREKTYVĄ:
      1 straipsnis
      Direktyvos 66/402/EEB pakeitimai
      Direktyvos 66/402/EEB I priedas iš dalies keičiamas pagal šios direktyvos priedą.
      2 straipsnis
      Perkėlimas į nacionalinę teisę
      1.   Valstybės narės ne vėliau kaip 2018 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
      Tas nuostatas jos taiko nuo 2019 m. sausio 1 d.
      Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
      2.   Valstybės narės nedelsdamos pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
      3 straipsnis
      Įsigaliojimas
      Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
      4 straipsnis
      Adresatai
      Ši direktyva skirta valstybėms narėms.
      
         Priimta Briuselyje 2018 m. liepos 19 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL 125, 1966 7 11, p. 2309.
      
         PRIEDAS
         Direktyvos 66/402/EEB I priedo 2 punktas keičiamas taip:
         
            
                        „2.
                     
                     
                        Pasėliai atitinka šiuos standartus dėl atstumo nuo kaimynystėje esančių žiedadulkių šaltinių, kurio nesilaikant gali įvykti nepageidaujamas pašalinis apdulkinimas:
                        
                                    Pasėliai
                                 
                                 
                                    Mažiausias atstumas
                                 
                              
                                    
                                       Phalaris canariensis, Secale cereale, išskyrus hibridus:
                                 
                                 
                                     
                                 
                              
                                    
                                                —
                                             
                                             
                                                auginant elitinę sėklą
                                             
                                          
                                 
                                    300 m
                                 
                              
                                    
                                                —
                                             
                                             
                                                auginant sertifikuotą sėklą
                                             
                                          
                                 
                                    250 m
                                 
                              
                                    
                                       Sorghum spp.
                                 
                                 
                                     
                                 
                              
                                    
                                                —
                                             
                                             
                                                auginant elitinę sėklą (*1)
                                                
                                             
                                          
                                 
                                    400 m
                                 
                              
                                    
                                                —
                                             
                                             
                                                auginant sertifikuotą sėklą (*1)
                                                
                                             
                                          
                                 
                                    200 m
                                 
                              
                                     
                                 
                                 
                                     
                                 
                              
                                    
                                       xTriticosecale, savidulkės veislės
                                 
                                 
                                     
                                 
                              
                                    
                                                —
                                             
                                             
                                                auginant elitinę sėklą
                                             
                                          
                                 
                                    50 m
                                 
                              
                                    
                                                —
                                             
                                             
                                                auginant sertifikuotą sėklą
                                             
                                          
                                 
                                    20 m
                                 
                              
                                    Zea mays
                                 
                                 
                                    200 m
                                 
                              Šioje lentelėje išvardytų mažiausių atstumų galima nesilaikyti, jei yra pakankama apsauga nuo bet kokio nepageidaujamo pašalinio apdulkinimo.“
                     
                  
         
            (*1)  Jei vietovėse, kuriose S. halepense arba S. sudanense atveju kyla tam tikrų kryžminio apdulkinimo problemų, taikomos šios nuostatos:
         
                     a)
                  
                  
                     auginant Sorghum bicolor elitinę sėklą arba jos hibridus, turi būti ne mažesnis kaip 800 m atstumas nuo tokių žiedadulkių taršos šaltinio;
                  
               
                     b)
                  
                  
                     Auginant Sorghum bicolor sertifikuotą sėklą arba jos hibridus, turi būti ne mažesnis kaip 400 m atstumas nuo tokių žiedadulkių taršos šaltinio.